Os bulgaros encomenzoron a eslavizar-sen y fusionar-sen con os eslavos quan arredol de l'anyo 864 o rei Boris I se convirtió a lo cristianismo. A lo principio os bulgaros cristians yeran aliniaus con Roma, pero Boris decidió aliniar-se con Costantinoble porque o papa de Roma no permitiba que hi hese en Bulgaria una seu metropolitana. Climent y Nahún, disciplos de Cirilo y Metodio, introducioron a liturchia en eslavo eclesiastico y l'alfabeto glacolitico, y d'esta traza prenió importancia a luenga y cultura d'os eslavos, més lumerosos en a zona, debant d'a luenga y cultura d'os bulgaros de luenga turquica. En o sieglo vinient se constituyó una ilesia autonoma con o suyo patriarca.